CELEX: 32021R1926
Language: fi
Date: 2021-11-05 00:00:00
Title: Komission täytäntöönpanoasetus (EU) 2021/1926, annettu 5 päivänä marraskuuta 2021, Yhdistyneen kuningaskunnan tekemien, hedelmien ja vihannesten kaupan pitämisen vaatimusten mukaisuutta koskevien tarkastusten hyväksymisestä sekä neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta

8.11.2021   
               
               
                  FI
               
               
                  Euroopan unionin virallinen lehti
               
               
                  L 393/9
               
            
         KOMISSION TÄYTÄNTÖÖNPANOASETUS (EU) 2021/1926,
         annettu 5 päivänä marraskuuta 2021,
         Yhdistyneen kuningaskunnan tekemien, hedelmien ja vihannesten kaupan pitämisen vaatimusten mukaisuutta koskevien tarkastusten hyväksymisestä sekä neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 91 artiklan f alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) N:o 543/2011 (2) 15 artiklan 1 mukaan komissio voi kolmannen maan pyynnöstä hyväksyä kyseisen kolmannen maan ennen unioniin tuontia tekemät kaupan pitämisen vaatimusten mukaisuutta koskevat tarkastukset.
                  
               
                     (2)
                  
                  
                     Koska Yhdistynyt kuningaskunta on eronnut unionista 1 päivänä helmikuuta 2020 ja Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi päättyi 31 päivänä joulukuuta 2020, Yhdistynyt kuningaskunta on pyytänyt komissiota hyväksymään kaupan pitämisen erityisvaatimusten mukaisuutta koskevat tarkastukset, jotka Yhdistynyt kuningaskunta tekee ennen tuontia unioniin. Yhdistynyt kuningaskunta on sitoutunut noudattamaan hedelmien ja vihannesten kaupan pitämiselle asetettuja vaatimuksia siirtymäkauden päätyttyä ja ilmoittanut täytäntöönpanoasetuksen (EU) N:o 543/2011 15 artiklan 2 kohdan toisessa alakohdassa tarkoitetut virallisen viranomaisen ja tarkastusviranomaiset.
                  
               
                     (3)
                  
                  
                     Tämän vuoksi komission täytäntöönpanoasetuksella (EU) 2020/2102 (3) hyväksyttiin Yhdistyneen kuningaskunnan tekemät hedelmien ja vihannesten kaupan pitämisen vaatimusten mukaisuutta koskevat tarkastukset, yksilöitiin viranomainen, jonka vastuulla kyseiset tarkastukset tehdään, sekä tarkastuslaitokset, jotka vastaavat kyseisistä tarkastuksista Isossa-Britanniassa, ja lisättiin Yhdistynyt kuningaskunta ja sitä koskeva alaviite täytäntöönpanoasetuksen (EU) N:o 543/2011 liitteessä IV olevaan luetteloon.
                  
               
                     (4)
                  
                  
                     Vaikka erosopimuksen 6 artiklan 3 kohdan ja 7 artiklan 1 kohdan sekä kyseisen sopimuksen Irlantia/Pohjois-Irlantia koskevan pöytäkirjan 5 artiklan 4 kohdan ja 13 artiklan 1 kohdan, luettuna yhdessä mainitun pöytäkirjan liitteen 2 kanssa, mukaisesti täytäntöönpanoasetusta (EU) N:o 543/2011 sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta, mainitun pöytäkirjan 7 artiklan 3 kohdan ensimmäisessä alakohdassa määrätään, että kun on kyse toisen jäsenvaltion viranomaisten tai toiseen jäsenvaltioon sijoittautuneen elimen antamien tai toteuttamien teknisten määräysten, arviointien, rekisteröintien, todistusten, hyväksyntöjen ja lupien tunnustamisesta, mainitun pöytäkirjan nojalla sovellettavaksi tulevissa unionin oikeuden säännöksissä olevia viittauksia jäsenvaltioihin ei pidetä viittauksina Yhdistyneeseen kuningaskuntaan Pohjois-Irlannin osalta, kun nämä tekniset määräykset, arvioinnit, rekisteröinnit, todistukset, hyväksynnät ja luvat ovat Yhdistyneen kuningaskunnan viranomaisten tai Yhdistyneeseen kuningaskuntaan sijoittautuneiden elinten antamia tai toteuttamia. Sen vuoksi olisi katsottava, että tarkastuslaitoksen Pohjois-Irlannin osalta tekemät kaupan pitämisen vaatimustenmukaisuutta koskevat tarkastukset ovat kolmannen maan tekemiä, sanotun kuitenkaan rajoittamatta mainitun pöytäkirjan 7 artiklan 3 kohdan neljännen alakohdan soveltamista.
                  
               
                     (5)
                  
                  
                     Tämän vuoksi komission olisi myös yksilöitävä tarkastuslaitos, joka vastaa kyseisistä tarkastuksista Pohjois-Irlannin osalta ja jonka Yhdistynyt kuningaskunta on ilmoittanut 9 päivänä huhtikuuta 2020, ja selkeytettävä täytäntöönpanoasetuksen (EU) N:o 543/2011 liitteessä IV olevaa Yhdistynyttä kuningaskuntaa koskevaa kohtaa.
                  
               
                     (6)
                  
                  
                     Sen vuoksi täytäntöönpanoasetusta (EU) N:o 543/2011 olisi muutettava.
                  
               
                     (7)
                  
                  
                     Selkeyden ja oikeusvarmuuden vuoksi täytäntöönpanoasetus (EU) 2020/2102 olisi kumottava.
                  
               
                     (8)
                  
                  
                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Vaatimustenmukaisuustarkastusten hyväksyminen
            Hyväksytään hedelmien ja vihannesten kaupan pitämisen vaatimusten mukaisuutta koskevat tarkastukset, jotka Yhdistynyt kuningaskunta tekee ennen tuontia unioniin.
         
         
            2 artikla
            Virallinen viranomainen ja tarkastusviranomaiset
            
               1.   Täytäntöönpanoasetuksen (EU) N:o 543/2011 15 artiklan 2 kohdan toisessa alakohdassa tarkoitettu Yhdistyneen kuningaskunnan virallinen viranomainen, jonka vastuulla tämän asetuksen 1 artiklassa tarkoitetut tarkastukset tehdään, on Secretary of State for the Department for Environment, Food & Rural Affairs.
            
            
               2.   Täytäntöönpanoasetuksen (EU) N:o 543/2011 15 artiklan 2 kohdan toisessa alakohdassa tarkoitetut Yhdistyneen kuningaskunnan tarkastusviranomaiset, jotka vastaavat kyseisten tarkastusten tekemisestä, ovat Englannin ja Walesin osalta Horticulture Marketing Inspectorate, Skotlannin osalta Scottish Government’s Horticulture and Marketing Unit ja Pohjois-Irlannin osalta Department of Agriculture, Environment and Rural Affairs.
            
         
         
            3 artikla
            Täytäntöönpanoasetuksen (EU) N:o 543/2011 muuttaminen
            Korvataan täytäntöönpanoasetuksen (EU) N:o 543/2011 liite IV tämän asetuksen liitteessä olevalla tekstillä.
         
         
            4 artikla
            Kumoaminen
            Kumotaan täytäntöönpanoasetus (EU) 2020/2102.
         
         
            5 artikla
            Voimaantulo
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 671.
         
            (2)  Komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1).
         
            (3)  Komission täytäntöönpanoasetus (EU) 2020/2102, annettu 15 päivänä joulukuuta 2020, Yhdistyneen kuningaskunnan tekemien, hedelmien ja vihannesten kaupan pitämisen vaatimusten mukaisuutta koskevien tarkastusten hyväksymisestä sekä neuvoston asetuksen (EU) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun komission täytäntöönpanoasetuksen (EU) N:o 543/2011 muuttamisesta (EUVL L 425, 16.12.2020, s. 84).
      
      
         
            LIITE
            
               
                  
                     ”LIITE IV
                     
                        Kolmannet maat, joiden vaatimustenmukaisuustarkastukset on hyväksytty 15 artiklan mukaisesti, sekä asianomaiset tuotteet
                     
                     
                                 Maa
                              
                              
                                 Tuotteet
                              
                           
                                 Sveitsi
                              
                              
                                 Tuoreet hedelmät ja vihannekset
                              
                           
                                 Marokko
                              
                              
                                 Tuoreet hedelmät ja vihannekset
                              
                           
                                 Etelä-Afrikka
                              
                              
                                 Tuoreet hedelmät ja vihannekset
                              
                           
                                 Israel (*1)
                                 
                              
                              
                                 Tuoreet hedelmät ja vihannekset
                              
                           
                                 Intia
                              
                              
                                 Tuoreet hedelmät ja vihannekset
                              
                           
                                 Uusi-Seelanti
                              
                              
                                 Omenat, päärynät ja kiivit
                              
                           
                                 Senegal
                              
                              
                                 Tuoreet hedelmät ja vihannekset
                              
                           
                                 Kenia
                              
                              
                                 Tuoreet hedelmät ja vihannekset
                              
                           
                                 Turkki
                              
                              
                                 Tuoreet hedelmät ja vihannekset
                              
                           
                                 Yhdistynyt kuningaskunta:
                                 
                                             —
                                          
                                          
                                             Iso-Britannia
                                          
                                       
                                             —
                                          
                                          
                                             Pohjois-Irlanti (*2)
                                             
                                          
                                       
                              
                                 Tuoreet hedelmät ja vihannekset
                              
                           
               ”
            
               (*1)  15 artiklan mukainen komission hyväksyntä annetaan hedelmille ja vihanneksille, jotka ovat peräisin Israelin valtion alueelta, pois luettuina Israelin kesäkuusta 1967 hallinnoimat alueet eli Golanin kukkulat, Gazan alue, Itä-Jerusalem ja muu Länsiranta.
            
               (*2)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 6 artiklan 3 kohdan ja 7 artiklan 1 kohdan sekä kyseisen sopimuksen Irlantia/Pohjois-Irlantia koskevan pöytäkirjan 5 artiklan 4 kohdan ja 13 artiklan 1 kohdan, luettuna yhdessä mainitun pöytäkirjan liitteen 2 kanssa, mukaisesti tässä asetuksissa olevilla viittauksilla jäsenvaltioihin tarkoitetaan myös Yhdistynyttä kuningaskuntaa Pohjois-Irlannin osalta. Kun on kyse toisen jäsenvaltion viranomaisten tai toiseen jäsenvaltioon sijoittautuneen elimen antamien tai toteuttamien teknisten määräysten, arviointien, rekisteröintien, todistusten, hyväksyntöjen ja lupien tunnustamisesta, mainitun pöytäkirjan nojalla sovellettavaksi tulevissa unionin oikeuden säännöksissä olevia viittauksia jäsenvaltioihin ei mainitun pöytäkirjan 7 artiklan 3 kohdan mukaisesti kuitenkaan pidetä viittauksina Yhdistyneeseen kuningaskuntaan Pohjois-Irlannin osalta, kun nämä tekniset määräykset, arvioinnit, rekisteröinnit, todistukset, hyväksynnät ja luvat ovat Yhdistyneen kuningaskunnan viranomaisten tai Yhdistyneeseen kuningaskuntaan sijoittautuneiden elinten antamia tai toteuttamia.